Чичо Стоян
Никулден

chitanka.info

Намаляха доста

коледните пости.

Щом като Никулден

е дошел на гости —

сички да здрависа,

не само с шарана,

но и със покривка

бяла изтъкана,

да покрие вредом

лекичко земята

и от студ да пази

в нея семената

на цветя, на жито

и трева зелена,

та когато дойде

пролетта засмена,

та да я отмахне

със ръце си чисти

и постели свойте

губери цветисти!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.